‎NETFLIX ओरिजिनल सीरीज़
‎"मैं ऊट्रेड हूँ, ऊट्रेड का बेटा।"
‎"एक उपद्रवी पुजारी को मारने के बाद,
‎मैं राजा की जान लेने की धमकी देकर ‎भाग निकला।"
‎"अब मैं विनचेस्टर से बहिष्कृत ‎और निर्वासित हूँ।"
‎"एल्फ्रेड मर रहा है,
‎और अपने उत्तराधिकारी के रूप में ‎अपने बेटे की स्थिति सुदृढ़ करने के लिए,
‎वह उसकी शादी करवा रहा है।"
‎"राजगद्दी पर बैठने की इच्छा रखने वाले,
‎एथल्वोल्ड को राजद्रोह का दोषी पाया गया।"
‎सज़ा है, अँधा करना।
‎एडवर्ड के लिए चुनौतियाँ खड़ी करना चाहते हैं ‎या नहीं?
‎एडवर्ड कामयाब नहीं होगा।
‎"एथल्वोल्ड ने जिन डेन लड़ाकों को ‎अपनी तरफ मिला लिया था
‎वो वेसेक्स पर हमला बोलने के लिए ‎एल्फ्रेड के मरने का इंतज़ार कर रहे हैं।"
‎हमारे हाथों में तलवार है ‎और सामने युद्ध का मैदान।
‎"अपनी बहन थीरा से मदद लेने के लिए ‎मैं गुपचुप विनचेस्टर लौट आया हूँ।"
‎पर वह निफलहेम में क़ैद है। ‎अब सिर्फ़ तुम्हारा ख़ून ही उसे बचा सकता है।
‎घर को चारों ओर से घेर लो। फ़ौरन।
‎"वेसेक्स में पहले से कहीं ज़्यादा ‎उथल-पुथल मची हुई है,
‎और लोगों के दिलों में डर घर कर गया है।"
‎मेरी अपनी बीवी ने जान बचाने के डर से ‎अपने लिए छिपने की जगह बनाई है।
‎उसे किससे ख़तरा है?
‎उन लोगों से जो लोग खुद डरते हैं कि ‎उनके राजा के बिना उनकी ज़िंदगी कैसी होगी।
‎ऊट्रेड यहीं है।
‎आप उसे पकड़ सकते हैं और मरवा सकते हैं ‎या उससे बात कर सकते हैं।
‎"और इसीलिए राजा के जीवन के अंतिम दिनों में ‎मैं उससे मिलने पहुँचा।"
‎"क़िस्मत ही सबकुछ होती है।"
‎यह एक अभिलेख है।
‎वो पन्ने।
‎यह वेसेक्स के इतिहास का अभिलेख है।
‎इसमें मेरे जीवन को राजा के रूप में ‎शामिल किया जाएगा।
‎मेरे भाई की मृत्यु से लेकर अब तक लिखे।
‎-गीत। ‎-एक तरह का।
‎इसमें से कोई भी बेब्बन्बुर्ग के ऊट्रेड का ‎उल्लेख नहीं करेगा।
‎लोग मेरे काम को याद करेंगे।
‎लोग मर जाएँगे...
‎...हम सब मर जाएँगे।
‎ये पन्ने बचे रहेंगे।
‎चमड़े के पन्ने पर स्याही से लिखी गाथा ‎तुम्हारे काम को अमर कर देती है।
‎अगर उन्हें जला ना दिया जाए।
‎अगर उन्हें सुरक्षित रखा जाए, सही कहा।
‎और आज से 100साल बाद,
‎पढ़े-लिखे लोग इन पर लिखी बातों को पढ़ेंगे ‎या सुनेंगे और एल्फ्रेड ज़िंदा हो उठेगा।
‎वे लॉर्ड ऊट्रेड के बारे में कुछ भी नहीं ‎जान पाएँगे।
‎ना ही तुम्हारी...
‎...स्वामिभक्ति...
‎...सलाह...
‎...वीरता...
‎...साहस...
‎...और धृष्टता को।
‎तुम यहाँ क्यों आए हो?
‎विनचेस्टर में?
‎इस कमरे में।
‎मुझे बताया गया कि आप बात करना चाहते हो।
‎मेरी इच्छा को महत्त्व क्यों दे रहे हो?
‎तुम मुझसे क्या चाहते हो?
‎मुझे अभी भी सुनाई देता है ‎बताओ तुम मुझसे क्या कहना चाहते हो?
‎अगर मैं एक बात कह पाता,
‎तो यही कहता कि ‎मैं तुम्हारी हत्या नहीं करता।
‎तुम्हारे गले पर चाकू रखने के बाद भी, ‎मैं कभी तुम्हारी जान नहीं लेता।
‎तुम्हें पीटता, ख़ुशी से।
‎पर मैं वह इंसान नहीं बनता जिसने सैक्सन के ‎राजा, एल्फ्रेड की हत्या की।
‎मुझे मारने पर तुम्हें इन पन्नों पर ‎जगह मिल जाएगी।
‎मैं ऐसे काम को पन्नों पर दर्ज़ ‎नहीं करना चाहता।
‎मैंने इन पन्नों से परे अपनी जगह बनाई है।
‎पर हर राजा अपने गीतों का नायक होता है।
‎मैं अपना नाम ना होने की बात को समझता हूँ।
‎यह कभी नहीं लिखा जाएगा कि ऊट्रेड ने ‎एल्फ्रेड पर तलवार तानी थी।
‎कई बार।
‎पर मैं तुम्हें अच्छी तरह से जानता हूँ।
‎शुक्रिया, लॉर्ड।
‎तुम्हें लगता है, मैं तुम्हारा काम ‎तमाम कर सकता हूँ?
‎तुम निर्वासित हो।
‎यह लिखा जाएगा कि एल्फ्रेड ने,
‎कमज़ोर और बीमार,
‎होने के बाद भी अपनी ताक़त बटोरकर ‎योद्धा ऊट्रेड रैग्नरसन को मार डाला।
‎ऐसा नहीं होगा।
‎क्योंकि मुझमें इच्छा की कमी है?
‎क्योंकि हमारे हाथ बंधे हुए हैं।
‎तुम मुझे नहीं मार सकते ‎जैसे मैं तुम्हें नहीं मार सकता।
‎मेरी तलवार भारी है।
‎मुझे बैठ जाना चाहिए।
‎सुराही में शराब है, उसे प्याले में डाल दो।
‎एडवर्ड और उसकी दुल्हन के नाम, ‎वे सलामत रहें।
‎ईश्वर उनकी रक्षा करे।
‎मैं कहता हूँ "ईश्वर उनकी रक्षा करे," पर वह ‎अक्सर इंसानों के ज़रिए काम करता है।
‎उसने पहले भी तुम्हारे ज़रिए काम किया है, ‎मुझे यह पता है।
‎कोई भी आदमी अकेले ढाल की दीवार नहीं ‎तोड़ सकता जैसे तुमने इथनडन में तोड़ी थी।
‎मैं बुतपरस्त हूँ, लॉर्ड।
‎तुम बपतिस्म ले चुके हो।
‎मैं पुराने देवताओं में विश्वास करता हूँ।
‎शैतान भी इंसानों के ज़रिए काम करता है।
‎मेरी मौत कुछ लोगों में बसे शैतान को ‎सामने लाएगी।
‎यहाँ तक कि अच्छे लोग भी लालच, सत्ता ‎और महिमा से भरमा जाएँगे।
‎धार्मिक लोग?
‎आह, हाँ।
‎"वह मेरे सभा-भवन में बैठे हैं।"
‎"वे मेरा खाना खा रहे हैं, ‎वे मेरी शराब और ऐल पी रहे हैं,
‎और खुशहाल जोड़े के नाम...
‎जाम उठा रहे हैं।"
‎ईश्वर उनकी मदद करें।
‎बरनार्ड कॉर्नवेल के उपन्यास पर आधारित
‎मुख्य शीर्षक
‎बहुत अच्छा। बढ़िया।
‎लॉर्ड एथेलहेल्म।
‎मैं आपको आपकी नई पदवी के लिए बधाई देता हूँ
‎आप राजकुमार के ससुर बन गए।
‎क्या आपको उस घाव को ढँकना नहीं चाहिए?
‎मुझे यह बदसूरत और घिनौना लगता है।
‎ओह, आप मेरी आँख की बात कर रहे हो?
‎मैं इसे ताज को लेकर अपनी ईमानदारी की ‎निशानी के तौर पर देखता हूँ,
‎फिर चाहे ताज जिसके भी सिर पर रखा जाए।
‎ताज एडवर्ड के सिर पर रखा जाएगा।
‎क़िस्मत से।
‎लेकिन यह सिर्फ़ एक संभावना है।
‎विटन के सदस्यों और सामंतों का ‎कोई भरोसा नहीं
‎और वैसे भी यह उतार-चढ़ाव का वक़्त है।
‎मुझे यक़ीन है कि आप नशे में हैं। ‎आप बेतुकी बातें कर रहे हैं।
‎आप एडवर्ड के पहले ससुर नहीं हैं।
‎वह अपने नाजायज़ बच्चों के जायज़ होने का ‎दावा करता है।
‎एडवर्ड पहले शादी कर चुका है, ‎पर सिर्फ़ एक बार।
‎अगर नाजायज़ बच्चे नाजायज़ नहीं होते ‎तो मुझे पता होता।
‎मैं सहमत हूँ, आपको निश्चित रूप से ‎बताया जाना चाहिए था
‎क्योंकि आप सबसे शक्तिशाली सहयोगी हैं।
‎वो बच्चे अय्याशी का नतीजा हैं।
‎वो प्यार का नतीजा हैं।
‎-एडवर्ड के शब्दों में कहें तो। ‎-लॉर्ड।
‎आपको याद दिला दूं कि आपकी जगह ‎इस मेज़ पर नहीं है।
‎सहमत हूँ, स्टीएपा।
‎मेरी सही जगह इस मेज़ पर नहीं है।
‎आपसे बात करके अच्छा लगा, लॉर्ड।
‎अपनी आँख के लिए माफ़ी चाहूँगा।
‎या आँख ना होने के लिए।
‎विनचेस्टर को लेकर बेचैनी का माहौल है।
‎इस मेज़ पर बेचैनी का माहौल है।
‎आल्डहेल्म...
‎...दूत को मार्शिया भेजो।
‎मुझे भाला चलाने वाले सैनिक चाहिए।
‎उनकी ज़रूरत नहीं है। बिल्कुल नहीं।
‎हम यहाँ बातें कर रहे हैं और वहाँ तुम्हारे ‎पिता गुज़र जाए, तब क्या होगा?
‎आल्डहेल्म, दूत।
‎ज़रूर, लॉर्ड।
‎राजा कहाँ हैं, बेओका?
‎अपने कमरे में?
‎मुझे यही पता है, वह आराम कर रहे हैं, लेडी।
‎मैं उन्हें देखकर आती हूँ।
‎वह थके हुए लग रहे थे, लेडी।
‎वह अपनी बीवी से परेशान नहीं होते। ‎कभी नहीं।
‎तुम्हें लॉर्ड एथेलहेल्म से कहना चाहिए कि ‎तुम्हें लगता कि ऊट्रेड रैग्नरसन आस-पास है।
‎-हम नहीं जानते कि यह सच है या नहीं। ‎-यक़ीनन यह सच है।
‎अगर उसके आदमी यहाँ है तो ऊट्रेड भी ‎यहीं हैं।
‎वह यहाँ बदला लेने आया है।
‎यह सच हमें बार-बार दोहराना है।
‎लॉर्ड, मैं जानना चाहता हूँ कि ‎तुम मेरे बच्चों को विनचेस्टर क्यों लाए।
‎और तुम्हें क्यों लगा कि ‎उनका बपतिस्म होना चाहिए।
‎यह काम तुम्हें डराने के लिए किया गया था।
‎शायद तकलीफ़ पहुँचाने के लिए।
‎मैं समझदारी से फ़ैसला लेने की ‎कोशिश करता हूँ।
‎हालांकि...
‎...तुम्हारे बच्चों को उठवाना समझदारी भरा ‎फ़ैसला नहीं था।
‎यह नासमझी भरा क़दम था। ‎ख़ुदगरज़ी से भरा फ़ैसला।
‎उन्हें अच्छी देखभाल दी जाती है।
‎और वैसे भी तुम एक अच्छे पिता नहीं हो।
‎मैं पिता होने का फर्ज़ ही कहाँ निभा पाया। ‎मुझे देश-से बहिष्कार किया गया है।
‎तुमने इस महल के अंदर एक आदमी ‎का क़त्ल किया।
‎हालांकि मैं मानता हूँ, उसने उकसाया था।
‎और मैं अपने फ़ैसले और सज़ा दोनों ही ‎मामलों में ग़लत था।
‎मैंने तुम्हें वह इज़्ज़त और भरोसा नहीं दिया ‎जिसके तुम हक़दार थे।
‎मैं डर गया था।
‎ना तुमसे, ना ही मौत से...
‎...पर वह सब खो देने से जो वेसेक्स में है,
‎वह सब जो इन पन्नों पर लिखा हुआ है।
‎मेरा काम जारी रखना चाहिए।
‎इस जगह की तरक़्क़ी जारी रहनी चाहिए।
‎इंग्लैंड को उभरना चाहिए, और भगवान की ‎प्रशंसा की जानी चाहिए।
‎हम हैं और हम ही अंतिम ‎वास्तविक सैक्सन साम्राज्य रहेंगे।
‎हम लोगों के बीच दीवारें खड़ी नहीं कर सकते।
‎उसी तरह, हम ख़ुद को ख़त्म नहीं होने दे सकते।
‎ऐसा करने पर मेरी अब तक की कोशिश ‎बेकार चली जाएगी।
‎मेरे पिता की कोशिश, मेरे भाई की कोशिश ‎सब बेकार चली जाएगी।
‎लॉर्ड।
‎मुझसे कहा गया कि तुम आराम कर रहे हो।
‎यह यहाँ क्यों आया है?
‎ऊट्रेड मेरे कहने पर यहाँ आया है।
‎तुमने कहा था कि अगर उसने दोबारा कभी ‎वेसेक्स में क़दम रखा,
‎तो उसे मार डाला जाएगा।
‎और अब मेरे पास कहने के लिए कुछ और है।
‎हमें अकेला छोड़ दो और किसी भी मेहमान से
‎ऊट्रेड के बारे में कुछ मत कहना, ‎किसी से भी नहीं।
‎मुझे समझ में नहीं आता, तुमने दुश्मनों को ‎दावत का न्योता क्यों दिया है।
‎पहले एथल्वोल्ड और अब इसे।
‎लेडी।
‎लॉर्ड, अब तुम्हें और माफ़ी नहीं देनी चाहिए।
‎यह तुम्हें कमज़ोर दिखाता है।
‎मेरी प्यारी, मैंने तुम्हें यहाँ से जाने को ‎कहा है।
‎और तुम क्या करोगे?
‎-उससे एडवर्ड का साथ देने को कहोगे? ‎-मैं इनकार कर दूँगा।
‎मैं मदद लूँगी ही नहीं।
‎एल्स्विथ, तुम जा सकती हो।
‎वह गुस्से में है क्योंकि मैं मर रहा हूँ।
‎और वह उसे बेदिल नहीं बनाता है। ‎उसका दिल दुखी है।
‎मेरी तरह...
‎...वेसेक्स के बहुत से लोगों की तरह, ‎शायद...
‎...मेरी बीवी डरी हुई है...
‎...इस बात से,
‎कि आज के बाद इस पर क्या लिखा जाएगा।
‎आगे क्या होने वाला है।
‎लॉर्ड, आगे ज़िंदगी है।
‎वह चलती रहती है। वह ऐसे ही चलती रहेगी।
‎लेकिन किस दिशा में?
‎शासन कौन करेगा? ‎किस भगवान की आराधना की जाएगी?
‎कौनसी भाषा बोली जाएगी? ‎कौनसे क़ानून लागू होंगे?
‎तुमने शासन कर लिया।
‎जल्दी ही, दूसरों की बारी आएगी।
‎ईश्वर या देवता...
‎...वो तय करेंगे।
‎सही कहा।
‎पर...
‎...मेरा आख़िरी काम...
‎...यह पक्का करना होगा कि ‎सत्ता अच्छे इंसान के हाथ में रहे।
‎मुझे यह करना ही होगा।
‎और यही वजह है कि तुम इस कमरे में हो।
‎तुरंत हड़बड़ी मत मचाना।
‎पर मैं चाहती हूँ कि तुम महल के ‎सारे गलियारों में पहरेदार खड़े कर दो।
‎निर्वासित ऊट्रेड, यहीं है।
‎राजा से भेंट करने के बाद ‎वह तुरंत महल से निकल जाएगा।
‎उसके साथ क्या करना है ‎इसका फ़ैसला बाद में किया जाएगा।
‎ज़रूर, लेडी।
‎माँ, आप परेशान दिख रही हैं।
‎राजा के लिए?
‎नहीं।
‎कुछ नहीं, दावत को लेकर फ़िक्र हो रही है।
‎जल्दी ही, ये सब नशे में डूब जाएँगे ‎और उल्टियां करते नज़र आएँगे।
‎तब जाकर मैं राहत की साँस ले पाऊँगी।
‎और सही बात क्या है?
‎सही बात यह है कि हम एक अलग ‎और ख़तरनाक दौर में जी रहे हैं।
‎तुम्हें हौसला बनाए रखना होगा।
‎मुस्कुराओ।
‎कल ही की तो बात लगती है...
‎कि मैंने...
‎...एक मरते हुए बच्चे के तौर पर एडवर्ड को ‎तुम्हें सौंपा था।
‎मुझे डर था कि मेरी दुआएँ
‎कुबूल नहीं हुई।
‎और मैंने उसे...
‎...तुम्हें...
‎...और इस्यूट को सौंप दिया था।
‎तुम्हें वह याद है।
‎हाँ।
‎ऊट्रेड।
‎मैं दूसरी बार तुम्हें अपने बेटे को ‎सौंपना चाहता हूँ
‎और पहले की तरह यह पक्का ‎करने के लिए कि वह ज़िंदा रहे।
‎कुछ मत कहना, कुछ भी मत कहना, अभी नहीं।
‎मैं बस इतना कह रहा हूँ कि जब तक ‎वह राजगद्दी पर है, तुम विनचेस्टर में रहो।
‎उसके बाद जो चाहो वो करो।
‎तुम उत्तर की ओर जा सकते हो, ‎तुम अपनी ज़मीन फिर से हासिल कर सकते हो।
‎मैं निर्वासित हूँ, लॉर्ड।
‎अब नहीं।
‎तुम्हें आज से...
‎...माफ़ किये जाते हो।
‎विनचेस्टर में रहने के लिए ‎मुझे यह शर्त माननी पड़ेगी?
‎तुम्हारा फ़ैसला कुछ भी रहे ‎तुम्हें माफ़ कर दिया जाएगा।
‎और अगर उस दरवाज़े के पीछे, मेरी बीवी ने ‎पहरेदारों को खड़ा किया होगा
‎जो कि वह ज़रूर करेगी, ‎तो मैं उन्हें बरखास्त कर दूँगा।
‎मैंने अपनी तरफ से सुलह की कोशिश कर ली है।
‎मैंने अपनी ख़्वाहिश बता दी है। ‎मुझे जवाब की ज़रूरत नहीं है।
‎शुक्रिया, लॉर्ड।
‎अपनी ग़लती को सुधारने के लिए।
‎बहुत पहले ही मेरी आँखें बंद हो गई होती ‎और मैं जन्नत के दरवाज़े
‎खटखटा रहा होता।
‎पर तुमसे मिलने की उम्मीद ने ही ‎मुझे ज़िंदा रखा।
‎ऊट्रेड के नाम, बेब्बन्बुर्ग के ‎सच्चे लॉर्ड के नाम एक जाम...
‎एक आदमी जिसे मैं कभी नहीं समझ पाया
‎पर जिसके बिना मैं कभी राजा के तौर पर ‎नहीं मर पाता।
‎दफ़ा हो जाओ।
‎लॉर्ड, मैं हूँ, आल्डहेल्म।
‎क्या बात है?
‎क्या कहना है?
‎लॉर्ड, मैंने दूत को नहीं भेजा।
‎सैनिकों को बुलावा भेजने के लिए?
‎हमारे पास पहले ही बड़ी संख्या में ‎सैनिक हैं,
‎ज़्यादा सैनिक बुलाने पर ऐसा लगेगा ‎जैसे हम हमला करने वाले हैं।
‎-तुम मेरा हुक़्म मानने से इनकार कर रहे हो? ‎-मैं आपको सलाह दे रहा हूँ, लॉर्ड।
‎सैनिकों को दक्षिण में क्यों बुलाना है
‎जब डेन ख़ुद ही हमले की तैयारी कर रहे हैं?
‎तुम मेरे हुक़्म को अनदेखा कर रहे हो। ‎इसे सलाह का नाम मत दो।
‎मैंने देखा है, यह आदत बनती जा रही है।
‎मैंने अपनी बीवी के लिए ‎हमदर्दी भी पैदा होते देखा है।
‎यह सलाह ही है, लॉर्ड।
‎उसके झांसे से मत आओ।
‎उसके साथ सो लेना, ठीक है,
‎और मुझे तलाक़ लेने का मौक़ा देना, ‎पर उसके प्यार में मत पड़ना।
‎जिस दिन एल्फ्रेड मर जाएगा,
‎उस दिन मैं मार्शिया का राजा बनूँगा, ‎उसी दिन।
‎और इसकी घोषणा ‎मैं यहाँ विनचेस्टर में करूँगा।
‎यह आक्रमकता नहीं है। यह तथ्य है।
‎तुम सैनिकों को आने का बुलावा भेजो, ‎पचास या उससे ज़्यादा, फ़ौरन।
‎हन्सटैनेस्टन
‎हन्सटैनटन ‎पूर्वी एंगलिया का साम्राज्य
‎तुम्हें कंबल के नीचे होना चाहिए, जानेमन। ‎मेरे साथ।
‎युद्ध छिड़ने ही वाला है
‎और जब तक वक़्त है ‎मैं तुम्हें जी भरकर प्यार करना चाहता हूँ।
‎तुमने एथल्वोल्ड को ऊट्रेड का ‎क़त्ल करने के लिए भेजा है।
‎तुम्हें उस पर थोड़ा भरोसा करना चाहिए।
‎मैंने उसे विनचेस्टर अशांति का बीज बोने
‎और सैक्सन की सेना तैयार करने ‎और मौक़ा पड़ने पर
‎ऊट्रेड को मारने भेजा है।
‎लोग खुले आम कह रहे हैं कि ‎उसी ने रैग्नर का क़त्ल किया।
‎एथल्वोल्ड?
‎तुम इस बात पर भरोसा करती हो?
‎-क्या यह सच है? ‎-बिस्तर पर चलो, मेरे साथ लेटो।
‎मुझे सच-सच जवाब दो।
‎क्या उसने किया?
‎सच कहूँ, मुझे नहीं पता।
‎पर फ़िलहाल मैं यह चाहता हूँ कि एथल्वोल्ड ‎ज़िंदा रहे।
‎जब वह अपना काम पूरा कर लेगा, ‎मैं उसे मार डालूँगा।
‎क्या उसने किया?
‎वह रैग्नर से डर रहा था। ‎मुझे बस इतना ही मालूम है।
‎फिर तो उसे मारने का हक़ मेरा है।
‎सिर्फ़ मेरा।
‎जब युद्ध हो, उसे बचा कर रखना।
‎-वह मेरा है। ‎-ठीक है।
‎-मुझे ठंड लग रही है। ‎-तो बिस्तर में जाओ।
‎मैं आती हूँ।
‎डेन।
‎कहो।
‎कहो कि तुम डेन हो।
‎डेन वेश्या।
‎कहो।
‎-कहो! ‎-मुझे गर्व है कि मैं एक डेन हूँ
‎और सेक्सन पुजारी की पत्नी हूँ। ‎मैं दोनों हूँ।
‎"मैं दोनों हूँ।" इस बात का कोई ‎मतलब नहीं है, है ना?
‎मैं शांति से जीना चाहती हूँ।
‎तुम एक डेन हो और कुछ नहीं।
‎टीडमैन, उसे जाने दो ‎वरना मैं तुम्हारी गोटियाँ उखाड़ लूँगा।
‎थीरा, मैं माफ़ी चाहता हूँ। ‎टीडमैन का दिमाग़ खाली है।
‎-मेरा दिमाग़ ठीक है। ‎-हाँ, उससे अच्छी-सी बाल्टी बन जाएगी।
‎यह एक खेल था।
‎अगर तुम उसे परेशान ही करना चाहते हो ‎तो करो जब तुम्हें कोई देख ना रहा हो।
‎यह एक खेल था!
‎-ऊट्रेड को माफ़ कर दिया गया। ‎-वह विनचेस्टर में है?
‎-मैंने नहीं कहा था वह यहीं है? ‎-आगे क्या करना है?
‎उसे एडवर्ड का साथ देने का मौक़ा ‎नहीं दे सकते।
‎किसी एक या दोनों को मरना चाहिए।
‎उन दोनों में से एडवर्ड को मारना ‎ज़्यादा आसान होगा।
‎बाहर जाओ। तुम सब बाहर जाओ!
‎तुम अपनी ज़ुबान पर लगाम नहीं लगा सकते? ‎तुम विश्वासघात करने की बात कर रहे हो!
‎नहीं, यह विश्वासघात नहीं है। यह रास्ता है।
‎एडवर्ड मर जाएगा,
‎मैं राजगद्दी पर दावा करूँगा, ‎डेन हम पर हमला नहीं करेंगे,
‎और लॉर्ड सिग्ब्रित अपने ‎चाँदी के सिक्के गिनेंगे।
‎कुल मिलाकर, हम सब बच जायेंगे।
‎अभी बस यही ज़रूरी है कि एल्फ्रेड आराम से ‎मर जाए।
‎यह काम एडवर्ड के राजा बनने के महीनों पहले ‎हो सकता है।
‎उस वक़्त डेन मार्चिंग करेंगे।
‎एल्फ्रेड एक महीने भी ज़िंदा नहीं रहेगा। ‎वह कुछ ही दिनों का मेहमान है।
‎उसके बाद राजगद्दी को लेकर खींचतान ‎शुरू हो जाएगी।
‎एडवर्ड राजा के पद के लिए हर सैक्सन की ‎पसंद नहीं है।
‎शराबख़ाने में होने वाली बातों को सुनकर ‎यही लगता है, एडवर्ड किसी की पसंद नहीं है।
‎लोग क्या कह रहे हैं?
‎यही कि एडवर्ड की शक्ल लड़कियों जैसी है ‎और तुम उसे मारने के लिए आए हो।
‎तुम्हें माफ़ करने की ख़बर सुनकर लोगों की राय ‎बदल जाएगी।
‎थीरा?
‎थीरा। क्या बात है?
‎तुम रो क्यों रही हो?
‎आपको मुझे उस आदमी से बात करने देनी चाहिए।
‎मैं सक्षम हूँ। वह मेरी बीवी है।
‎-हाँ, पर तुम गुस्सैल हो। ‎-हाँ। और मेरे गुस्से का पारा चढ़ा हुआ है।
‎टीडमैन!
‎टीडमैन नाम के चूहे को ढूँढ रहा हूँ!
‎तुम टीडमैन हो?
‎मैंने पूछा क्या तुम टीडमैन हो?
‎फादर बेओका, नमस्ते।
‎और ऊट्रेड, वेसेक्स का आज़ाद आदमी।
‎मैं टीडमैन नाम के आदमी को ढूँढ रहा हूँ। ‎वह कायर तुम्हारा आदमी है?
‎वह नहीं है।
‎मैं कायर नहीं हूँ।
‎क्या कहना चाहते हो, पुजारी?
‎गंवार आदमी, मैं यह चाहता हूँ कि ‎तुम मेरी बात कान खोलकर सुन लो।
‎अगर मेरी बीवी से बात की या उसके पास भी गए ‎तो मार-मारकर तुम्हारा भुरता बना दूँगा!
‎-ओह, सही कहा। ‎-कह देता हूँ।
‎मैंने तुम्हारी औरत को डेन कहा। ‎क्या वह... क्या वह डेन नहीं है?
‎तुम्हें मेरी बात पल्ले नहीं पड़ी?
‎तुम बहुत बेवकूफ़ लगते हो।
‎उसके पति के तौर पर बात कर रहे हो ‎या पुजारी के?
‎तुम्हें अपने सवाल का जवाब मिल गया!
‎-मैं इन वस्त्रों की आड़ नहीं लेता! ‎-बेओका, बस करो! मत मारो!
‎घटिया इंसान! वह एक औरत है!
‎एक अच्छी औरत जिसने बहुत कुछ झेला है!
‎तुम्हें आख़िरी बार कह रहा हूँ!
‎-मैं शांत हूँ। अब मैं शांत हूँ। ‎-ठीक है।
‎अरे, सुनो, अरे...
‎मैं शांत हूँ।
‎तुम्हारे और तुम्हारे जैसे लोगों की वजह से ‎विनचेस्टर का माहौल ख़राब हुआ है।
‎इंग्लैंड की ज़मीन उन सबके लिए है ‎जो यहाँ शांति से बसने की इच्छा रखते हैं।
‎तुमने अपने पिता का सिर नीचा कर दिया।
‎उसके साथ जाओ।
‎लगता है कि पुजारी जी मुझे पसंद नहीं करते।
‎कोई भी तुम्हें पसंद नहीं करता, एथल्वोल्ड। ‎तुम्हारी आत्मा चेहरे जितनी ही डरावनी है।
‎मेरे चाचा एल्फ्रेड की देन है। उनकी दया है।
‎तुम यहाँ क्यों आए हो?
‎अब भी राजा बनने का सपना देखते हो?
‎यह मेरा घर है और मैं यहाँ से नहीं जाऊँगा।
‎मुझे इस ज़मीन से प्यार है। ‎क्या तुम भी यह बात कह सकते हो?
‎ऊट्रेड, पता है, मैं इस छछूंदर की बकवास ‎सुनकर थक गया हूँ।
‎तुम्हें ऐल पीने का न्योता देता हूँ।
‎भीतर आओ और मेरे साथ बैठो। ‎यक़ीन दिलाने दो कि मैं वेसेक्स के लिए हूँ।
‎मेरी बात सुनो।
‎मेहरबानी करके।
‎लॉर्ड ऊट्रेड।
‎लॉर्ड सिग्ब्रित।
‎-तुम एथल्वोल्ड के पक्ष में हो? ‎-सिग्ब्रित के पास अपना दिमाग़ है।
‎मैं मज़बूत वेसेक्स के पक्ष में हूँ।
‎क्या मैं पूछ सकता हूँ ‎आप किसके पक्ष में हैं, लॉर्ड?
‎एडवर्ड के पक्ष में?
‎तुम तो ऐसे कह रहे हो ‎जैसे लोग एडवर्ड के खिलाफ़ हैं?
‎कुछ लोग को उसकी क्षमता पर संदेह है, हाँ ।
‎लेकिन अगर ऊट्रेड उसके साथ खड़ा है...
‎मैं इथनडन में था।
‎वह ढाल की दीवार के पीछे ‎आपकी बगल में खड़ा था।
‎वह मर्द ही नहीं है।
‎एल्फ्रेड अपने सिर के ऊपर तलवार भी ‎नहीं उठा पाता, फिर भी उसने कमान संभाली थी।
‎मैं फिर कहता हूँ। एडवर्ड एल्फ्रेड जैसा ‎नहीं है। वह कमान संभालने लायक नहीं है।
‎-डेन इस बात को जानते हैं। ‎-तुम अब भी उनके साथ हो। मान लो।
‎मैं वेसेक्स के लिए हूँ।
‎लॉर्ड, आपने मेरे सवाल का जवाब नहीं दिया।
‎ऊट्रेड किसके पक्ष में है?
‎-अगर वह एडवर्ड का साथ देगा, तो? ‎-मैं बता चुका हूँ।
‎उन्हें मारना होगा।
‎मुझे पता है कि यह सही वक़्त नहीं है, ‎पर मुझे पूछना पड़ेगा।
‎मुझे क्यों नहीं बताया गया कि एडवर्ड की ‎शादी पहले हो चुकी थी?
‎उसकी पहली शादी से बच्चे हैं?
‎क्या उन बच्चों को...
‎कोई मान्यता मिली हुई है?
‎आपको नहीं बताया गया, लॉर्ड ‎क्योंकि यह बात महत्वहीन है।
‎शादी बीते कल की बात है।
‎बच्चे अवैध हैं, मैं इस बात का ‎आश्वासन दे सकती हूँ।
‎क्या यह ज़्यादा अच्छा नहीं होता...
‎...अगर ये बच्चे होते ही नहीं?
‎एडवर्ड के लिए। और आने वाले बच्चों के लिए।
‎अगर...
‎...वो अफ़वाह के अलावा कुछ नहीं होते?
‎सोचने वाली बात है।
‎माफ़ कीजिएगा।
‎मुझे राजा की बातें समझ में नहीं आती।
‎वह तुम्हें इतना बढ़ावा क्यों देते थे ‎यह मेरी समझ के परे है।
‎ना ही तुमने उनके भरोसे की इज़्ज़त की ‎ना ही तुम उसके लायक थे।
‎राजा एक बुद्धिमान आदमी थे। तुम नहीं हो।
‎लॉर्ड...
‎...मैं राजा का दुश्मन नहीं हूँ।
‎अगर यह सच भी है तब भी ‎तुम सबसे ख़तरनाक साथी हो।
‎एल्फ्रेड के रहने पर ‎यह ख़तरा मोल लिया जा सकता था।
‎वह तुम्हारी टक्कर का था।
‎पर एडवर्ड नहीं है।
‎और मेरी भरसक कोशिश यही रहेगी
‎कि मैं उस लड़के से तुम्हें ‎जितना हो सके दूर ही रखूँ।
‎शुक्रिया, लॉर्ड। बहुत अच्छी बात है।
‎बचकाना।
‎और बेकार।
‎एल्स्विथ ने मुझसे कहा है
‎कि तुम्हें महल के गलियारों में ‎पहरेदारों के बिना नहीं घूमना है।
‎कह डालो। जो भी तुम्हारे मन में चल रहा है।
‎मेरा कोई घर नहीं है।
‎मैं किसी का पति नहीं हूँ। ‎मैं कोकम का ऊट्रेड नहीं हूँ,
‎ना बेब्बन्बुर्ग का ऊट्रेड हूँ।
‎मैं ऊट्रेड रैग्नरसन नहीं हूँ।
‎अब मैं निर्वासित भी नहीं हूँ।
‎मैं कहूँगी कि तुम यह सब हो।
‎ख़ासतौर पर नियम विरोधी हो ‎क्योंकि तुम उसे कभी नहीं अपनाओगे,
‎वह काम नहीं करोगे जिस पर तुम यकीन करते हो।
‎और यह कोई बुरी बात नहीं है।
‎तुम बस एक ही चीज़ नहीं हो ‎तुम श्रापित नहीं हो।
‎तुम आज़ाद हो। ‎तुम्हारा फ़ैसला तुम्हारा अपना है।
‎तुम्हें चुनाव करना है, ऊट्रेड। बस इतना ही।
‎तो मैं तुम्हें अपनी सबसे अच्छी दोस्त के ‎तौर पर चुनता हूँ।
‎-तुम एक पुजारी हो और एक योद्धा भी। ‎-सच है।
‎क्या मैंने तुम्हें कभी बताया
‎कि तुम दुनिया की सबसे अच्छी औरत हो?
‎एक या दो बार।
‎यह सच है।
‎एबेस ने मेरे हाथ में बेड़ी डाल रखी है। ‎मैं उसका क़ैदी हूँ।
‎एबेस हिल्ड?
‎अपने हाथ ज़रूर धो लेना।
‎जब तुम यहाँ होते हो तो विनचेस्टर ‎रहने लायक लगता है।
‎मुझे इतना पता है।
‎नट! नट!
‎इसे बंद करो इससे पहले कि कोई तलवार उठा ले।
‎बस थोड़ी देर और। ‎उन्हें जीत का स्वाद चखना चाहिए।
‎उन्हें अपनी ताक़त का इस्तेमाल करना चाहिए।
‎उन्हें सैक्सन से लड़ना है!
‎वह वक़्त जल्दी ही आने वाला है, हेस्टन! ‎मुझे अपनी बाजुओं में फड़कन महसूस हो रही है!
‎इधर आओ! इधर आओ!
‎लॉर्ड।
‎ऊट्रेड।
‎तुम यहाँ हो या यह मेरा भ्रम है?
‎मैं आपसे कहना चाहता हूँ ‎कि विनचेस्टर में रहूँगा
‎जब तक एडवर्ड राजा रहेगा।
‎क़सम खाता हूँ।
‎आज शाम मैं लॉर्ड एथेलेम को ‎यह अभिलेख दिखाना चाहती हूँ।
‎क्या तुम सहमत हो?
‎हाँ।
‎वेसेक्स के इतिहास में उसे शामिल करो।
‎उसके और उसकी संपत्ति के बारे में लिखो।
‎हाँ ।
‎मैंने एडवर्ड को आने को कहा है। ‎और उसकी दुल्हन को भी।
‎लॉर्ड, मुझे माफ़ करना, पर एक बात है ‎जो मुझे परेशान कर रही है... बहुत ज़्यादा।
‎मैं चुप नहीं रह सकती।
‎ऊट्रेड।
‎तुमने जो किया है वह ग़लत है।
‎उस निर्वासित व्यक्ति को माफ़ करके, ‎तुमने उसके लिए दरवाज़ा खोल दिया है
‎एडवर्ड का सलाहकार बनने का।
‎मुझे पता है कि तुम यही चाहते हो, ‎पर यह ग़लत है।
‎ज़रूरी था।
‎नहीं था।
‎इंग्लैंड के लिए, यह करना ज़रूरी था।
‎एडवर्ड कभी अच्छा राजा नहीं बन सकता ‎और इंग्लैंड कभी अच्छा देश नहीं बन सकता
‎अगर एक पेगन उसका और हमारा नेतृत्व करेगा।
‎डेन हमारे दरवाज़े पर डेरा डालकर ‎क्यों बैठे हैं?
‎क्योंकि हमें दंडित किया जा रहा है, लॉर्ड, ‎इस बुतपरस्त के यहाँ उपस्थित होने के कारण।
‎-वह इंग्लैंड के लिए आया है। ‎-वह निर्वासित है।
‎मेरा इंग्लैंड।
‎मेरी जान।
‎वह निर्वासित है। उसके साथ वैसा ही ‎बर्ताव किया जाना चाहिए।
‎मैं तुम्हारे खिलाफ़ नहीं जाऊँगी, लॉर्ड। ‎मैं जा भी नहीं सकती।
‎इसीलिए तुमसे कह रही हूँ।
‎अपने आदेश को रद्द कर दो...
‎...लॉर्ड।
‎-कौन है? ‎-मैं हूँ, फादर बेओका।
‎वह भगवान के पास चले गए।
‎इसमें कोई संदेह नहीं। ‎मेरे राजा भगवान के साथ हैं।
‎वह नहीं जा सकते। ‎उनका काम अभी ख़त्म नहीं हुआ।
‎इंग्लैंड कहाँ है?
‎एक संघटित देश कहाँ है? ‎उनका यही उद्देश्य था।
‎उनका काम अभी अधूरा है।
‎वह नहीं जा सकते। ईश्वर इसकी अनुमति ‎नहीं दे सकता।
‎लेडी, उन्हें सांत्वना मिली होगी कि ‎आख़िरी वक़्त में आप उनके साथ थीं।
‎आपको उनके देहांत के बारे में पता है...
‎...और...
‎...मैं उनके बच्चों को बता देती हूँ।
‎बस इतना ही।
‎मैं बाक़ी लोगों को नहीं बता...
‎उनकी प्रजा उनसे प्यार करती थी। ‎लोग शोक मानना चाहेंगे।
‎उनकी प्रजा को पता होना चाहिए।
‎मुझे डर लग रहा है।
‎-वह जा चुके हैं। ‎-पर उनकी आत्मा हमारे भीतर है।
‎हमें हमारी मदद और मार्गदर्शन के लिए ‎ईश्वर से प्रार्थना करनी चाहिए।
‎और चूंकि एल्फ्रेड ईश्वर के साथ हैं, वह ‎कोशिश करेंगे कि हमारी प्रार्थना सुनी जाए।
‎वह बीमार थे...
‎...पर वह यहाँ थे।
‎और अब वह यहाँ नहीं हैं।
‎मैं... मैं उनके बच्चों को ‎ख़ुद ही बुलाकर लाती हूँ।
‎आप मुझे प्रिय थे, लॉर्ड।
‎आपकी जगह स्वर्ग में ही है ‎और मैं प्रार्थना करता हूँ कि एक दिन...
‎...हम फिर मिलेंगे।
‎प्रार्थना पिता, पुत्र और पवित्र आत्मा की ‎ओर निर्देशित हो। आमीन।
‎पहले मैं उससे प्यार नहीं करती थी।
‎उसने लड़कपन में लड़कपन जैसा ही बर्ताव किया। ‎मैं उसे माफ़ नहीं कर सकी।
‎और फिर ना जाने कब,
‎मुझे महसूस हुआ कि मैं उससे ‎दिलोजान से प्यार करती थी।
‎मैंने देखा कि उसे मेरी ज़रूरत है।
‎मैं जानती थी कि वह मेरे बिना ‎वैसा राजा नहीं बन सकता...
‎...जिसे ईश्वर पसंद करे।
‎वह पवित्र पिता के दर्शन करने रोम गया था। ‎तुम जानती हो?
‎हाँ।
‎तब वह बच्चा था।
‎एक बच्चा।
‎ज़िंदगी बहुत जल्दी ख़त्म हो जाती है।
‎एडवर्ड, जाकर फादर बेओका को बुला लाओ।
‎हमें नई ज़मीन पर पहले दिन के लिए ‎तैयार रहना चाहिए।
‎फादर बेओका, मेरे पति आपकी निष्ठा,
‎-सलाह और आपके भरोसे की प्रशंसा करते थे। ‎-यह सम्मान की बात है।
‎-मैं आपका दिल से शुक्रिया अदा करती हूँ। ‎-आपका आभार, लेडी।
‎एल्फ्रेड जा चुके हैं।
‎आप राजा के पुजारी रहे और आपके पास ‎अब कोई काम नहीं रह गया है।
‎बिशप ने कि राजा के अंतिम संस्कार में ‎आपको भाषण देने की अनुमति दे दी है,
‎लेकिन वह महल में आपकी अंतिम सेवा होगी।
‎आप बुतपरस्तों से जुड़े हुए हैं, फादर बेओका।
‎एडवर्ड को ईश्वर में आस्था रखने वाला राजा ‎बनाना चाहिए। बिशप एर्केनवाल्ड भी सहमत हैं।
‎कौनसे बुतपरस्तों की बात कर रही हैं, लेडी?
‎मेरी पत्नी ईसाई है। ‎उसका बपतिस्म हो चुका है।
‎आप ऊट्रेड की ढाल बनते हैं ‎और हमेशा बने रहेंगे।
‎ऊट्रेड को मेरी मदद की ज़रूरत नहीं है।
‎आप बुतपरस्तों के साथ हैं।
‎एडवर्ड को सिर्फ़ और सिर्फ़ ईश्वर में ‎विश्वास करना चाहिए।
‎आप अपने दोस्त ऊट्रेड से कहेंगे कि ‎उसकी माफ़ी रद्द की जाती है।
‎पर आदेश राजा के हाथों से लिखा हुआ है।
‎उसे विनचेस्टर छोड़ना होगा ‎वरना उसे क़ैद में डाल दिया जाएगा।
‎एक आदमी राजा को मारने की धमकी दे ‎और उसे दंड ना मिले ऐसा नहीं होना चाहिए।
‎लेडी!
‎जहाँ तक मेरी बात है, मुझे फ़र्क नहीं पड़ता ‎मैं ईश्वर का नाम विनचेस्टर के महल में लूं
‎या बंजर भूमि के मध्य में।
‎पर मुझे डर है कि माफ़ीनामे को रद्द करके ‎आप ग़लती कर रही हैं।
‎डेन इसे सुनेंगे और यह उन्हें उकसाएगा।
‎और आपका बेटा एडवर्ड ‎अब तक सेनाध्यक्ष नहीं बना है।
‎अगर ईश्वर हमारे साथ है तो हम ज़रूर जीतेंगे।
‎-विनचेस्टर से नहीं जाऊँगा। नहीं जा सकता। ‎-तुम जा सकते हो और तुम्हें जाना भी चाहिए।
‎जब तक एडवर्ड राजा नहीं बन जाता।
‎तुमने एल्फ्रेड से यही वादा किया था?
‎हाँ ।
‎अगर माफ़ी नहीं मिलती है,
‎तो तुम यहाँ रुककर क़ैद किए जाने ‎और मारे जाने का इंतज़ार नहीं कर सकते।
‎उसे कहाँ जाना चाहिए?
‎कहीं भी जहाँ घोड़ा उसे ले जा सके। ‎कहीं भी जहाँ भी जहाज उसे ले जा सके।
‎ऊट्रेड यहाँ किसी उद्देश्य से आया था। ‎वह रैग्नर के ख़ून के लिए आया था।
‎उसे अपना काम पूरा करना है।
‎ख़ून को सुरक्षित रखा जाना चाहिए।
‎युद्ध होने वाला है। ‎तुम्हें कोई एक पक्ष चुनना होगा।
‎परेशानी यह है कि कोई भी पक्ष ‎इसे नहीं लेना चाहता।
‎यही वजह है कि उसे यहाँ रहना चाहिए। ‎एडवर्ड का इंतज़ार करना चाहिए।
‎यही कारण है कि एल्फ्रेड ने तुमसे वह माँगा ‎जो तुम्हें साधारण वादा लगता है।
‎कमीने के पास दिमाग़ है।
‎वह तुम्हारी क़ाबलियत जानता है, ऊट्रेड। ‎बस इतनी सी बात है।
‎तुम्हें यहाँ नहीं आना चाहिए था, डेन।
‎राजा का देहांत हो चुका है।
‎इसीलिए हम उनकी आत्मा और उनके उत्तराधिकारी ‎एडवर्ड के लिए प्रार्थना करते हैं।
‎ईश्वर सदा उनका मार्गदर्शन ‎और उनकी रक्षा करे।
‎और ईश्वर उन्हें सामर्थ्य और ज्ञान दे।
‎-आमीन। ‎-आमीन।
‎लॉर्ड। मेरे पास आपको मारने का आदेश है, ‎आपको सभा-भवन को चुपचाप छोड़ देना चाहिए।
‎स्टीएपा! यह क्या कर रहे हो? बोलो? ‎यह क्या कर रहे हो?
‎-फिनन, कुछ मत करो। ‎-वह आज़ाद है!
‎ऐसा मत सोचना कि मैं तुमसे डरती हूँ।
‎तुम राजा की मौत पर खुश हो रही हो, कुतिया?
‎वही तुम्हारी जगह है, बिल के अंदर, ‎ज़मीन के अंदर।
‎बेओका!
‎मदद करो! मेरी मदद करो।
‎बेओका!
‎मेहरबानी करके मदद करो!
‎उपशीर्षक अनुवाद: पूर्णिमा पाण्डेय